Diari Oficial de la Generalitat Valenciana


Sumari del DOGV 6772, del 11-05-2012 (2012/4256)

Notificació de la sentència dictada en el juí ordinari número 356/2009.
-----------------------------------------------------------------------

### Dades del document

Número de DOGV
:   6772

Data del DOGV
:   11-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4256


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el juí ordinari número 356/2009. [2012/4256]  
Juí ordinari 000356/2009-M   
De: Pinturas Monto, SA.  
Procuradora: María Rosa Calvo Barber.  
Contra: Juan Manuel Ruiz García.  
Procurador/a: -  
En este procediment ordinari, seguit a instàncies de Pinturas Monto, SA, contra Juan Manuel Ruiz García, s'ha dictat la sentència que té la part dispositiva, literalment, com seguix:   
«Estime íntegrament la demanda interposada per la procuradora dels tribunals Rosa Calvo Barber, en nom i representació de l'entitat Pinturas Monto, SA, contra Juan Manuel Ruiz García, com a administrador de la mercantil Coturia, SL, i declare en situació processal de rebel·lia, i el declare responsable, ex lege, el demandat Juan Manuel Ruiz García, de les quantitats degudes per la mercantil, Coturia, SL, a la demandant, atés que resulta demostrat que n'és l'administrador únic. Així mateix, el condemne solidàriament a pagar la quantitat de 7.303,26 euros, més els interessos produïts des de la iniciació del procediment monitori número 247/2005, davant del Jutjat de Primera Instància número 10 de València, així com les costes produïdes també en el procediment monitori esmentat més amunt i en la posterior execució de títols judicials número 688/2005, seguits davant d'aquell Jutjat de Primera Instància contra la mercantil Coturia, SL. Amb relació als interessos, cal ajustar-se al que disposa el fonament de dret sext d'esta sentència. Igualment, s'imposen les costes processals d'este juí a la part demandada.   
  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).   
El recurs s'ha de preparar mitjançant un escrit que cal presentar en este Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
Notifiqueu a les parts que no gaudisquen del benefici de justícia gratuïta que, d'acord amb el que disposa la Llei Orgànica 1/2009, els recursos que es presenten, anuncien o preparen des que esta entre en vigor, contra resolucions dictades amb, abans o després d'esta, no s'admetran a tràmit si no s'acredita que s'ha constituït el depòsit per a recórrer per mitjà de la presentació d'una còpia o resguard de l'orde d'ingrés en el compte de consignacions d'este Jutjat.  
L'ingrés es farà en qualsevol oficina de Banesto, 4657 0000 clau 00 reposició (25 €), clau 01 revisió de resolucions del secretari judicial (25 €), clau 02 apel·lació (50 €), clau 03 queixa (30 €), els quatre dígits del número de procediment, més els dos dígits de l'any.   
  
Així ho pronuncia, mana i firma José María Cutillas Torns, magistrat jutge del Jutjat Mercantil número 3 de València. En done fe».   
I atés que el demandat, Juan Manuel Ruiz García, es troba en parador ignorat, expedisc este edicte a fi que li valga de notificació de forma deguda.  
  
València, 25 de novembre de 2011.- La secretària judicial: Cristina Mª Valero Doménech.